**Διαδικασία υποβολής δικαιολογητικών**

**από τους επιτυχόντες ωφελούμενους**

**του προγράμματος Κοινωφελούς Απασχόλησης** [**ΟΑΕΔ**](https://www.dikaiologitika.gr/eidhseis/theseis-ergasias/309305/proslipseis-me-tin-koinofeli-ergasia-oaed-prosklisi-tou-dimou-thermis-stous-epityxontes) **No 2/2022**

Το Τμήμα Προσωπικού του Δήμου Σερρών, προκειμένου να προβεί στις απαραίτητες ενέργειες για την πρόσληψη των επιτυχόντων του Προγράμματος Κοινωφελούς Απασχόλησης ΟΑΕΔ της Νο 2/2022 Δημόσιας Πρόσκλησης, για λόγους δημόσιας υγείας και για την αποφυγή του συνωστισμού και συγχρωτισμού, ενημερώνει τους ενδιαφερόμενους, **πως πρέπει εντός πέντε (5) εργάσιμων ημερών** από την ημερομηνία υπόδειξής τους από τον ΟΑΕΔ, να αποστείλουν μέσω email το σχετικό συστατικό σημείωμα από το ΚΠΑ2 όπου είναι εγγεγραμμένοι άνεργοι.

Ο ωφελούμενος υποχρεούται να επικοινωνήσει **εντός πέντε (5) εργάσιμων ημερών** από την υπόδειξή του από το ΚΠΑ2

**με τον Δήμο Σερρών,**

**Τμήμα Προσωπικού**

**Τηλ. 2321350111, 2321350127**

**Αναλυτικές οδηγίες στο site του Δήμου Σερρών www.serres.gr**

σχετικά με τον τρόπο προσκόμισης όλων των δικαιολογητικών που απαιτούνται και αποστολή ηλεκτρονικά **στο email** **prosopikou@serres.gr** **(μορφή pdf),** με θέμα **«ΟΑΕΔ 2/2022 - Ονοματεπώνυμο επιτυχών/ουσας».**

Σε περίπτωση που δεν είναι εφικτή η ηλεκτρονική αποστολή, τότε η κατάθεση των δικαιολογητικών θα γίνεται **σε κλειστό φάκελο στην είσοδο του Δημαρχείου προς το Τμήμα Πρωτοκόλλου του Δήμου** με θέμα **«ΟΑΕΔ 2/2022 - Ονοματεπώνυμο επιτυχών/ουσας».**

**Α. Απαιτούμενα Δικαιολογητικά**

Παρακαλούμε τα κάτωθι δικαιολογητικά να είναι σε ευκρινή μορφή:

1) Συστατικό Σημείωμα (που έχει αποσταλεί από τον ΟΑΕΔ)

2) Νομιμοποιητικό έγγραφο της Ταυτότητας (και οι δύο όψεις)

3) **Βεβαίωση απογραφής στον e-ΕΦΚΑ από το site gov.gr** όπου αναφέρεται ο αριθμός Φορολογικού Μητρώου (**ΑΦΜ**), ο αριθμός Μητρώου Κοινωνίας Ασφάλισης (**ΑΜΚΑ**) και ο **αριθμός Μητρώου e-ΕΦΚΑ** (πρώην ΙΚΑ-ΕΤΑΜ).

4) Φωτοαντίγραφο του αριθμού τραπεζικού λογαριασμού IBAN, όπου ο ωφελούμενος να εμφανίζεται υποχρεωτικά ως ο μοναδικός ή ο πρώτος δικαιούχος.

5) Για τους ωφελούμενους που είναι ΑΜΕΑ ή που έχουν τέκνα με αναπηρία (σε ποσοστά και ιδιαιτερότητες που προβλέπονται στις παραγράφους της πρόσληψης), αποστέλλουν την σχετική γνωμάτευση ΚΕΠΑ.

6) Βεβαίωση ανεργίας από τον ΟΑΕΔ **σε ισχύ η οποία θα πρέπει να παραμείνει σε ισχύ μέχρι την ημερομηνία πρόσληψης.**

7) Πιστοποιητικό Οικογενειακής κατάστασης (πρόσφατης έκδοσης, όχι παλαιότερης των δύο μηνών).

8) Τίτλος Σπουδών και τυχόν πρόσθετα προσόντα ανά ειδικότητα, όπως αυτά περιγράφο­νται στα παραρτήματα II και III της Νο 2/2022 Δημόσια πρόσκλησης (επισυνάπτεται το αρχείο προς διευκόλυνσης).

9) Υπεύθυνη Δήλωση του ν.1599/1989 (όπως αυτή είναι προσυμπληρωμένη στο επισυναπτόμενο αρχείο) με φυσική υπογραφή και **επικύρωση γνησίου υπογραφής (για την αποφυγή συνωστισμού είναι δυνατό να εκδοθεί από το site – gov.gr)**

**Προσοχή:**

**Ο χρόνος απόκτησης των τυπικών προσόντων πρέπει να είναι πριν την 18/3/2022 και τα πρόσθετα προσόντα (άδειες άσκησης επαγγέλματος, βεβαίωσης ή πιστοποιητικά κ.λ.π) πριν την ημερομηνία ανάρτησης των Οριστικών Πινάκων Κατάταξης ήτοι τις 11-5-2022**

**Β. Πρόσληψη Επιτυχόντων Προγράμματος**

Μετά τον έλεγχο που θα διενεργήσει το Τμήμα Προσωπικού, των απαιτούμενων τυπικών προσόντων - τίτλων σπουδών ανά ειδικότητα καθώς και των πρόσθετών προσόντων, οι επιτυχόντες ωφελούμενοι θα προσληφθούν και θα τοποθετηθούν στις αντίστοιχες Υπηρεσίες του Δήμου εντός τριάντα (30) ημερολογιακών ημερών από την ημερομηνία κατάθεσης – αποστολή των δικαιολογητικών τους.

Οι ωφελούμενοι που **δεν θα αποδεχθούν** την πρόσληψη τους, θα πρέπει να αποστείλουν ηλεκτρονικά στο email prosopikou@serres.gr, ΥΠΕΥΘΥΝΗ ΔΗΛΩΣΗ του Ν. 1599/1986 με φυσική υπογραφή και **επικύρωση γνησίου υπογραφής (για την αποφυγή συνωστισμού είναι δυνατό να εκδοθεί από το site – gov.gr)** με τα πλήρη στοιχεία τους και στην οποία θα δηλωθούν ότι:

«Δεν αποδέχομαι την θέση ειδικότητας ……………………………….. για την οποία έχω επιλεγεί στον Δήμο Σερρών από την Δημόσια Πρόσκληση 2/2022 ΟΑΕΔ».

Σε κάθε περίπτωση η υποβολή των δικαιολογητικών πρέπει να είναι πλήρης και για τυχόν διευκρινήσεις ή επιπρόσθετες πληροφορίες, οι ενδιαφερόμενοι μπορούν να απευθύνονται **στο Τμήμα Προσωπικού Δήμου Σερρών**, στα τηλέφωνα επικοινωνίας

**2321350111**

**2321350127**

και στην ιστοσελίδα του Δήμου www.serres.gr